الانشقاق العظيم للمسيحيه الغربيه أو الانشقاق الباباوى أو الغربى Western Schism هو انشقاق فى الكنيسه الرومانيه الكاثوليكيه ابتدا من 1305 و لغايه سنه 1417 قسم من البابوات اختارو افينيون فى جنوب فرنسا مقر ليهم و فضل القسم التانى فى روما, و بتعترف الكنيسه الكاثوليكيه اليوم بشرعيه البابوين خلال الفتره دى لاكن بابوات روما كانو فعليا تحت سيطره الأباطره الرومانيين اللى أدى الاضعاف موقعهم. كمان بالنسبه للولايات البابويه, فعلى الرغم من أن الكيان ما تمش احتلاله و اتباعه للامبراطوريه الرومانيه المقدسه, بس بقى بحكم الأمر الواقع تابعا ليها. اتزامن دا مع انتشار الفقر و الفوضى و استبداد حكم الاقطاع المحلى. شهدت الفتره دى محاولات لتحسين الأوضاع بس كان أثرها محدود. أبرز المحاولات الاصلاحيه صدور المدونه القانونيه أو دستور الخاص بالولايات البابويه سنه 1357, و قضل العمل الدستور سارى حتى استبداله سنه 1816. و بكداه الفاتيكان من أوائل دول العالم اللى وضعت دستور منظم لحياتها السياسيه و الاجتماعيه. حاول بعض بابوات أفنيغون الرجوع لروما, منهم البابا أوربان الخامس سنه 1367 لكن عمليه اعاده الوحده ماكانتش جاهزه فاضطر البابا يرحع فرنسا سنه 1370 و استقر فى أفنيغون اللى كانت أعلنت جزء من الولايات البابويه, و فضلت تابعه لسها حتى بعد عوده البابا لروما, و ما رجعتش لحكم الدوله الفرنسيه الا فى بعد الثوره الفرنسيه سنه 1789.